Heñoiva'ekue Paraguaýpe 27 jasypoapy jave 1904-pe, Chacarita-pe, mboriahueta renda, "Punta Carapá", Paraguái-pe. Isy herava'ekue María Magdalena Flores, ao jejohéipe ojehekámiva'ekue ha'e, ha itúva katu Juan Volta, mbaraka mbopuhava'ekue ha'e. Imitãme omba'apova'ekue cartonero ha sapatu mboveraharamo, oipytyvõ haguã isýpe omoguãhẽvo hógape virumi. Flores, ha'ete voi omombe'u, música rapére oipykúi ñepyrũ ramo guare, oñemonambi hague omonda haguére mbujape pehẽnguemi parroquia San Roque jerérupi. Upéva apóre ho'ava'ekue ka'irãime, ha okastiga haguã chupe hikuái, oñemondo chupe Banda de Música de la Policía de la Capital-pe oikuaa haguã pumbasy. Upéramo oguerereko'akue 11 ro’y. Upépe oñepyrũva'ekue oñemoarandu compositor Félix Fernández ha sãmbyhyhára Salvador Déntice ndive. 1932-pe oñepyrũva'ekue ojapo ypy purahéi. Hembiapo ypyva'ekue peteĩ polka paraguái kyre’ỹ hérava "Manuel Gondra", ipaíno upéva, ha upe rire ojupitáva Paraguaí rendota ramo.